মুকেশ ভাট

মুকেশ ভাট (জন্ম: ৫ জুন ১৯৫২) হলেন একজন ভারতীয় চলচ্চিত্র প্রযোজক। তিনি একাধিক বলিউড চলচ্চিত্র প্রযোজনা করেছেন। তিনি মহেশ ভাটের ছোট ভাই এবং পূজা ভাট, রাহুল ভাট, শাহিন ভাট ও আলিয়া ভাটের চাচা। ১৯৮৬ সালে প্রতিষ্ঠিত চলচ্চিত্র প্রযোজনা প্রতিষ্ঠান বিশেষ ফিল্মসের সহ-মালিক। তার প্রযোজিত কয়েকটি উল্লেখযোগ্য চলচ্চিত্র হল আশিকি (১৯৯০), দিল হ্যায় কে মানতা নহি (১৯৯১), গুলাম (১৯৯৮), রাজ (২০০২), মার্ডার (২০০৪)। মুকেশ ভাট ১৯৫২ সালের ৫ই জুন বোম্বে রাজ্যের বোম্বে শহরে জন্মগ্রহণ করেন। তার পিতা নানাভাই ভাট (১৯১৫-১৯৯১) ছিলেন একজন গুজরাতি ব্রাহ্মণ এবং মাতা শিরিন মোহাম্মদ আলী ছিলেন গুজরাতি মুসলমান। নানাভাই হিন্দি চলচ্চিত্রের পরিচালক ও প্রযোজক ছিলেন এবং নানাভাইয়ের ভাই বলবন্ত ভাটও (১৯০৯-১৯৬৫) হিন্দি চলচ্চিত্র পরিচালক ছিলেন। মুকেশের বড় ভাই মহেশ ভাট একজন চলচ্চিত্র পরিচালক ও প্রযোজক। মুকেশ নীলিমা ভাটকে বিয়ে করেন। তাদের এক কন্যা সাক্ষী ও এক পুত্র বিশেষ ভাট। মুকেশ তার ভাই মহেশের সাথে যৌথভাবে ১৯৮৬ সালে চলচ্চিত্র প্রযোজনা প্রতিষ্ঠান বিশেষ ফিল্মস প্রতিষ্ঠা করেন। এই প্রতিষ্ঠানের নামকরণ করা হয় তার পুত্র বিশেষ ভাটের নামানুসারে। তার প্রথম প্রযোজিত চলচ্চিত্র জুর্ম (১৯৯০)। বিনোদ খান্না অভিনীত চলচ্চিত্রটি সফলতা পায়নি। তিনি পরে গুলশান কুমারের সাথে যৌথভাবে প্রণয়ধর্মী আশিকি (১৯৯০) চলচ্চিত্র প্রযোজনা করেন। তার ভাই মহেশ ভাট পরিচালিত এবং নবাগত অভিনয়শিল্পী রাহুল রায় ও অনু আগরওয়াল অভিনীত চলচ্চিত্রটি ব্যবসাসফল হয়। আশিকি পরবর্তী বিশেষ ফিল্মসের ব্যানারে তার প্রযোজিত দিল হ্যায় কে মানতা নহি (১৯৯১) ও সড়ক (১৯৯১) চলচ্চিত্র দুটিও ব্যাপক সফলতা লাভ করে। এই দুটি চলচ্চিত্রে তার ভাইজি পূজা ভাট আমির খান ও সঞ্জয় দত্তের বিপরীতে অভিনয় করেন। প্রযোজক জুর্ম (১৯৯০) আশিকি (১৯৯০) দিল হ্যায় কে মানতা নহি (১৯৯১) সড়ক (১৯৯১) জুনুন (১৯৯২) জনম (১৯৯২) স্যার (১৯৯৩) তড়িপার (১৯৯৩) নারাজ (১৯৯৪) নাজায়েজ (১৯৯৫) ক্রিমিনাল (১৯৯৫) ফারেব (১৯৯৬) দস্তক (১৯৯৬) দিল কিতনা নাদান হ্যায় (১৯৯৭) তামান্না (১৯৯৮) দুশমন (১৯৯৮) গুলাম (১৯৯৮) জখম (১৯৯৮) সংঘর্ষ (১৯৯৯) ইয়ে হ্যায় মুম্বই মেরি জান (১৯৯৯) কসুর (২০০১) ইয়ে জিন্দগি কা সফর (২০০১) রাজ (২০০২) গুনাহ (২০০২) সায়া (২০০৩) ফুটপাত (২০০৩) ইনতেহা (২০০৩) মার্ডার (২০০৪) তুমসা নহি দেখা (২০০৪) জেহের (২০০৫) নজর (২০০৫) কলিযুগ (২০০৫) গ্যাংস্টার (২০০৬) দ্য কিলার (২০০৬) ওহ লামহে... (২০০৬) আওয়ারাপন (২০০৭) ধোকা (২০০৭) শোবিজ (২০০৭) জান্নাত (২০০৮) রাজ: দ্য মিস্ট্রি কন্টিনিউস (২০০৯) জশন (২০০৯) তুম মিলে (২০০৯) ক্রুক (২০১০) মার্ডার ২ (২০১১) জান্নাত ২ (২০১২) রাজ ৩ (২০১২) মার্ডার ৩ (২০১৩) আশিকি ২ (২০১৩) সিটিলাইটস (২০১৪) খামোশিয়া (২০১৫) মিস্টার এক্স (২০১৫) রাজ রিবুট (২০১৬) বেগম জান (২০১৭) জালেবি (২০১৮) ১৯৯২: মনোনীত, শ্রেষ্ঠ চলচ্চিত্র বিভাগে ফিল্মফেয়ার পুরস্কার - দিল হ্যায় কে মানতা নহি ১৯৯৯: মনোনীত, শ্রেষ্ঠ চলচ্চিত্র বিভাগে ফিল্মফেয়ার পুরস্কার - গুলাম ২০০৩: মনোনীত, শ্রেষ্ঠ চলচ্চিত্র বিভাগে ফিল্মফেয়ার পুরস্কার - রাজ ২০০৫: মনোনীত, বর্ষসেরা প্রযোজক বিভাগে জি সিনে পুরস্কার - মার্ডার ২০১৪: মনোনীত, বর্ষসেরা চলচ্চিত্র বিভাগে জি সিনে পুরস্কার - আশিকি ২ ২০১৫: এশিয়ান একাডেমি অব ফিল্মস অ্যান্ড টেলিভিশন আয়োজিত ৮ম গ্লোবাল ফিল্ম ফেস্টিভ্যাল নোয়ডা - গ্লোবাল ফিল্ম অ্যাওয়ার্ড "Mukesh Bhatt Turns 58!" (ইংরেজি ভাষায়)। আইএমডিবি নিউজ। সংগ্রহের তারিখ ২ ডিসেম্বর ২০১৯।  "Vishesh Bhatt to turn director" (ইংরেজি ভাষায়)। বিজনেস অব সিনেমা। ৮ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২ ডিসেম্বর ২০১৯।  "Mukesh Bhatt - Biography" (ইংরেজি ভাষায়)। চাকপাক। ১৯ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২ ডিসেম্বর ২০১৯।  উইকিমিডিয়া কমন্সে মুকেশ ভাট সংক্রান্ত মিডিয়া রয়েছে। ইন্টারনেট মুভি ডেটাবেজে মুকেশ ভাট  (ইংরেজি)